钦定古今图书集成/明伦汇编/人事典/第039卷 > 《甲乙经》 > 《五十篇》〈有序〉明·冯梦祯
## 钦定古今图书集成/明伦汇编/人事典/第039卷 > 《甲乙经》 > 《五十篇》〈有序〉明·冯梦祯

昔人云：“五十之年，忽焉以至，悲始衰也。” 今岁丁酉八月二十二日，余五十悬弧之辰，鉴止足之分，伤流光之驶，有怀家园，思投簪笏，乃赋斯篇。

五十忽焉至，颓龄始自兹。悬弧眷秋辰，称觞来故知。
予本淡者流，夙好敦《书》《诗》。得性在丘樊，随禄暂阶墀。
鲁郊享异鸟，徒以钟鼓怡。梁园吓鹓雏，宁为腐鼠縻。
四见锺阜春，洵美吾土非。

又

“吾土饶山水，卜筑面清池。”清池曲且广，高杨夹路垂。
层楼贮图史，密室藏姜姬。出门即湖山，兴到惟所之。
偶然值兰交，谈谑或忘归。人生行乐耳，须富贵何时？

又

富贵仍多忧，贫贱未足卑。灵龟恋泥中，雄鸡惮为牺。
李斯具《五刑》，牵犬一何悲。陆机西入洛，听鹤乃无期。
无才足完身，功高迹反危。所以贤达人，未老先拂衣。

又

拂衣谢尘氛，静侣时相追。披素咏新赏，开帙涣所疑。
岂不恋圭组，天爵无磷淄。岂不念子孙，清白自可诒。
观民计已极，从道安可蚩。《申毫》著斯文，聊以从吾私。

《史记五帝本纪》：“舜年五十，摄行天子事。”

《晋语》：“公问元帅于赵衰，对曰：‘郤縠可行，年五十矣，守
学弥惇。夫先王之法志，德义之府也。夫德义，生民之
本也。能惇笃者，不忘百姓也。请使郤縠’。”公从之。
《淮南子。原道训》：蘧伯玉年五十而知四十。九年非。
《汉书。高祖本纪》：二年春二月，举民年五十以上，有修
行，能帅众为善，置以为三老，乡一人，以十月赐酒肉。
《朱买臣传》：“买臣家贫，好读书，不治产业，常刈薪樵，卖
以给食，担束薪，行且诵书。其妻亦负戴相随，数止买
臣母歌讴道中。买臣愈益疾歌，妻羞之求去，买臣笑
曰：‘我年五十当富贵，今已四十馀矣，女苦日久，待我
富贵报女功’。妻恚怒曰：‘如公等，终饿死沟中耳，何能
富贵？买臣不能留，即听去’。”

《后汉书儒林传》：“杨仁字文义，巴郡阆中人也。建武中，
诣师学习《韩诗》。数年归，静居教授。仕郡为功曹，举孝
廉，除郎。太常上仁经，中博士。仁自以年未五十，不应
旧科，上府让选，显宗特诏补北宫卫士令。”

《朱穆传》：“穆同郡赵康叔盛者，隐于武当山，清静不仕，
以经传教授。穆时年五十，乃奉书称弟子。及康殁，丧
之如师。其尊德重道，为当时所服。”

《杨震传》：“震年五十乃始仕州郡。大将军邓骘闻其贤
而辟之，举茂才，四迁荆州刺史，东莱太守。”

《孔奋传》：“奋除武都郡丞，时陇西馀贼隗茂等夜攻府
舍，残杀郡守。贼畏奋追急，乃执其妻子，欲以为质。奋
年已五十，惟有一子，终不顾望，遂穷力讨之，吏民感
义，莫不倍用命焉。”

《晋书孔愉传》：“石冰封云为乱，云逼愉为参军，不从，将
杀之，赖云司马张统营救，获免。东迁会稽，入新安山
中，改姓孙氏。以稼穑读书为务，信著乡里。后忽舍去，
皆谓为神人，而为之立祠。永嘉中，元帝始以安东将
军镇扬土，命愉为参军。邦族寻求，莫知所在。建兴初，
始出应召为丞相掾，仍除驸马都尉，参丞相军事，时”
年已五十矣。以讨华轶功，封《馀不亭侯》。

《徐邈传》：孝武帝始览典籍，招延儒学之士。邈既东州
儒素，太傅谢安举以应选，年四十四，始补中书舍人。
《梁书刘霁传》：霁母明氏寝疾，霁年已五十，衣不解带
者七旬，诵《观世音经》，数至万遍，夜因感梦，见一僧谓
曰：“夫人算尽，君精诚笃至，当相为申延。”后六十馀日
乃亡。

《隋书李孝贞传》：“孝贞为蒙州刺史，自此不复留意于
文笔。人问其故，慨然叹曰：五十之年，倏焉而过，鬓垂
素发，筋力已衰，宦意文情，一时尽矣。悲夫！然每暇日，
辄引宾客弦歌对酒，终日为欢。”

《唐书高适传》：“适年五十始为诗即工，以气质自高。每
一篇已，好事者辄传布。”

《韦表微传》：“表微授监察御史，里行不乐，曰：爵禄譬滋
味也，人皆欲之。吾年五十，拭镜揃白，冒游少年间，取
一班一级，不见其味也。将为松菊主人，不愧陶渊明
云。”

《北梦琐言》：刘仁恭微时，曾梦佛旛于手指飞出。或占
之曰：“君年四十九，必有旌幢之贵。”后如其说，果为幽
帅。

《闽川名士传》：“王播年五十始登第《宋史刘恕传》：“恕父涣为颍上令，以刚直不能事上官，
弃去，家于庐山之阳，时年五十。”欧阳修与涣同年进
士也，高其节，作《庐山高诗》以美之。

《过庭录》：忠宣在陈，先光禄侍行后圃，忠宣问曰：“八郎，
尔今几岁？”光禄应曰：“某四十六矣。”忠宣叹曰：“尔好福
人，吾所不若尔。”光禄愕然曰：“大人身为宰相，勋业如
此，而不若某，何也？”忠宣曰：“岂谓是哉！吾七岁丁楚国
忧，廿六丁文正忧，尔今年四十六岁，而父兄弟无故，
未尝一日离侍侧，则吾岂如尔也。”

《老学庵笔记》：“陶渊明《游斜川》诗，自叙‘辛丑岁年五十。
苏叔党宣和辛丑亦年五十，盖与渊明同甲子也。是
岁得园于许昌西湖上，故名之曰小斜川云’。”

《泊宅编》：明州有僧佯狂，颇言人灾福，时号癫僧。睦州
王君仪，才弱冠，寓陆农师门下，力学攻文，锐意应举，
至忘寝食。一日癫僧来托宿，陆公曰：“王秀才虽设榻，
不曾睡，可就歇息。”明日僧夙兴见君仪，犹挟策窗下，
睥睨而言：若要官，须四十九岁。君仪闻之，颇不怿。其
后累应举，尽不得偶，直至四十八岁，梦癫僧笑而谓
曰：“明年做官矣。”是时癫僧迁化已久，而来年又非唱
第之年，君仪颇恻然，岁籥一新，陆公入豫大政，既对，
首荐君仪，遂除湖州学教授。君仪尝谓予云：“欲游四
明，求师遗事，为作传以报之，而未能也。”

《见闻录》：都御史王公竑董漕淮安，苏守命一老人传
檄，公问老人年几何，答云：四十七。公曰：“我亦四十七，
已见二毛，而汝尚壮容，何也？”老人曰：“相公忧国忧民，
老人醉饱终日”，公惨容曰：“明言也。信吴人多文哉！”因
为流涕。不久乞致仕，不许。

《太平清话》：“顾仲瑛年五十，豫营寿藏，并自志其平生。
立之藏旁，遇胜日，率亲戚故旧至其处，饮酒赋诗为
戏游他郡，图寿庄规制，并录志文以自随。”

《林下偶谈》：《东野墓志》云：“年几五十，始以尊夫人之命，
来集京师，从进士试，既得即去。”史云：“年五十，得进士
第。”樊汝霖云：“时郊年五十四。”三说不同。按《唐登科记》，
郊登第在贞元十三年李程榜。又按墓志，郊死于元
和九年，年六十四。自元和元年逆数而上，至贞元十
二年，凡十九年矣。郊登第当是年四十六。又退之《荐
士诗》：“酸寒溧阳尉，五十几何耄。”盖郊登第四年方调
溧阳尉也。《志》谓之几五十，是矣。史与樊说失之。然郊
集中有《落第》诗，《再下第》诗，又有《下第东南行》及《下第
东归》《留别长安知己》等诗，则郊前此尝累举京师矣。
今志谓之年几五十，始以尊夫人之命来集京师，又
何也？

《岩栖幽事》：东坡一帖云：“仆行年五十，始知作活，大要
是悭耳，而文以美名，谓之俭素。然吾侪为之，则不类
俗人。”真可谓淡而有味者。《诗》云：“不戢不难，受福不那。
口体之欲，何穷之有？每加节俭，亦是惜福延寿之道”，
住京师宜用此策也。余以为山林人此策尢不可少。

《礼记》：